open-index/open-wikipedia-markdown huggingface dataset:
לחצות את הרוביקון

[ממוזער|[יוליוס קיסר חוצה את נהר הרוביקון]]
**חַצִייָת הרוּבִּיקוֹן** הוא מטבע לשון שמשמעותו עשיית פעולה אמיצה ומכרעת, שאין ממנה דרך חזרה, וללא אפשרות להתחרט. הביטוי נולד בעקבות חצייתו של יוליוס קיסר את נהר הרוביקון בדרך לכבוש את רומא.

## יוליוס קיסר
### רקע היסטורי
לנציבי פרובינקיות רומיות היה אימפריום (סמכות עליונה) במחוזותיהם בלבד. שם שימשו הנציבים כפרוקונסולים ומפקדי הלגיונות הרומים בשטח בתוך הארצות בהן שלטו. החוק הרומי קבע שרק שליטים נבחרים (קונסולים ופראיטורים) יכולים ליהנות מהאימפריום בתוך איטליה גופא. נציבי הפרובינקיות היו בעלי סמכות עליונה במחוזותיהם בלבד. כתוצאה מכך, כל נציב שנכנס לאיטליה בראש חייליו זונח את האימפריום שלו, מאבד את סמכותו, ולא יוכל עוד לפקד על כוחותיו באופן חוקי. שימוש בסמכות פיקודית באיטליה הייתה אסורה על פי חוק וזהו פשע שדינו מוות. יתר על כן, אף ציות לפקודות למי שאין לו סמכות הוא פשע שדינו מוות. אם נציב נכנס לאיטליה בפיקוד על צבא, גם הוא וגם חייליו הפכו לפורעי חוק ונידונו אוטומטית למוות.

ברפובליקה הרומית המאוחרת, נהר הרוביקון סימן את קו הגבול בין פרובינקיה גאליה קיסאלפינה, בשליטת הלגיונות של קיסר, לבין איטליה ההיסטורית. לכן בדרכם לרומא, נאלצו הנציבים לפרק את צבאותיהם צפונית לנהר הרוביקון, לפני כניסתם לאיטליה.

### חציית הרוביקון
יוליוס קיסר היה נציב של שלוש פרובינקיות רומאיות: גאליה קיסאלפינה, גאליה טרנסאלפינה ואיליריקום. כשהסתיימה כהונתו, הורה לו הסנאט לפרק את צבאו ולחזור לרומא, מכיוון שלא היה חוקי להכניס צבאות לאיטליה הרומית. נהר הרוביקון סימן את קו הגבול בין פרובינקיה גאליה קיסאלפינה, בשליטת הלגיונות של קיסר, לבין איטליה ההיסטורית בשליטת גנאיוס פומפיוס מגנוס. בינואר 49 לפני הספירה החליט קיסר לחצות עם צבאו את הנהר לכיוון רומא. חציית הנהר הייתה הצהרה על כוונתו של קיסר שלא לכבד את החלטת הסנאט. בכך הפר את האימפריום ובעצם פתח במרידה גלויה. לפי ההיסטוריון פלוטרכוס, עם החלטתו לחצות את הנהר, טבע קיסר מטבע לשון נוסף: "הַפּוּר נָפַל!", או בלטינית: "Alea iacta est". סווטוניוס מתאר זאת באופן דומה, וכותב כי קיסר ייחס את הכרעתו להתערבות האלים. התקדמותו התגלגלה לכדי מלחמת אזרחים, בה ניצח את פומפיוס והשתלט על רומא. לאחר ניצחונו קיסר הפך ל"דיקטטור לכל החיים" , שליטה היחיד והבלתי מעורער של האימפריה הרומית.

בנרטיבים הספרותיים רגע ההחלטה מתואר כדרמטי במיוחד, אולם חשיבותה של האנקדוטה מתערערת במקצת היות שכוחותיו של קיסר כבר חצו לאיטליה ביום הקודם וכבשו את ארימינום.

## בתרבות
בקומדיה האלוהית מזכיר דנטה אליגיירי את חציית הרוביקון כצעד שהביא לקיסר שלטון מלא ברומא.

בסדרת סדרת ספרי קומיקס הצרפתית "אסטריקס", חוזר הביטוי "נפל הפור", כאזכור מרומז לדבריו של קיסר כשפקד על חציית הרוביקון.

בשיר "Streets Of Love" של הרולינג סטונז שר הסולן מיק ג'אגר: "אני חושב שחציתי את הרוביקון".

## לקריאה נוספת

* 
* 


## קישורים חיצוניים


* 


## הערות שוליים

קטגוריה:ביטויים
קטגוריה:אמרות כנף בלטינית
קטגוריה:יוליוס קיסר
מערך הכושר הקרבי

**מערך הכושר הקרבי** הוא גוף מקצועי בצה"ל בתחומי הכושר הגופני והקרבי הכפוף למפקדת קצין חיל רגלים וצנחנים ראשי בזרוע היבשה. תפקידי המערך: אישור תוכניות אימונים להגברת הכושר ביחידות וביצוע בקרה על רמת הכושר הקרבי. אף שרוב הפעילות מתנהלת ביחידות קרביות, במהלך הכשרות ואימונים, עוסק מערך הכושר הקרבי גם באנשי הקבע. בראש המערך עומד מפקד בדרגת אלוף-משנה.

## היסטוריה
ארגוני המחתרת שפעלו בארץ ישראל לפני הכרזת העצמאות, הכשירו מתנדבים להגנה ושמירה על היישוב היהודי מפני ערביי ארץ ישראל באמצעות אימונים גופניים, מעבר מכשולים והתעמלות בוקר. ב-1948, לאחר שהוקם צבא הגנה לישראל ואורגנו יחידות הצבא השונות, מוקם המערך במחנה צריפין. לאחר שגדל, הועבר למיקומו הנוכחי במכון וינגייט.

תשעת תפקידי המערך הוגדרו בפקודת ההקמה של שירות האימון הגופני. בפקודה נקבע כי המערך יעסוק בהקניית כושר בסיסי לטירונים, שיקום פצועים, אחזקת מתקנים וציוד, וארגון תחרויות ומבחני כושר לכלל המשרתים.

ב-1976 גדל המערך ושמו שונה ל"מחלקת כושר קרבי". כעת קיבלה המחלקה אחריות גם על פיתוח מקצועות והכשרה לניווט בשטח, לימוד שחייה וירי לאחר מאמץ. אמן הלחימה אימי ליכטנפלד, מפתח שיטת קרב מגע, הוביל את התחום במחלקה במטרה להשתמש בה בקרבות פנים מול פנים.

כחלק מהפקת הלקחים במלחמת לבנון השנייה, הושם דגש על הגברת הפעילות הגופנית של הלוחמים.

## מחלקת כושר קרבי
המחלקה מונה מאות קצינים וחיילים המפוזרים בין יחידות הצבא השונות. בין אלו ניתן למנות את מדריכי הכושר הקרבי, קציני אימון גופני (א"ג), מדריכי קרב מגע ואנשי מילואים.
מדריכות הכושר כונו בתחילה "מדריכות ספורט" (מד"ס) ובהמשך שונה שמן ל"מדריכות אימון גופני" (מדא"ג/ית). המדריכות נדרשות לפרופיל רפואי גבוה בדומה ליחידות קרביות ובהמשך עוברות השתלמויות מקצועיות ממוקדות בקיקבוקס, ספינינג ופילאטיס. המדריכים אחראים להפעלת חדרי כושר וארגון אירועים וימי ספורט ביחידות.

מדי שנה, מקיימת מחלקת הכשירות הגופנית והקרבית, תחרויות ספורט בהשתתפות מאות חיילים בהם אליפות צה"ל למפקדים ואליפות צה"ל לכושר קרבי.
מטרת האליפות היא שיפור הכושר הקרבי בצה"ל במטרה לקדם את מוכנות היחידות למלחמה ובחינת כשירותם הפיזית של הלוחמים בה. במהלך האליפות משתתפים בה באופן פעיל למעלה מאלף וחמש מאות מפקדים ולוחמים מכל יחידות הצבא, באוויר, ביבשה ובים. בין התחרויות נבדק בוחן קרב מגע, בוחן מסלול ובוחן פלוגה.

כמו כן, מארגנת המחלקה בחני כושר קרבי המהווים מבחן חובה להמשך הקידום כמפקד וכקצין לוחם. ישנה התמקדות מיוחדת בפרויקטים לאורח חיים בריא באמצעות קבוצות ריצה, אימוני אופניים ושחייה ופרויקט "רצים במילואים".

## גלריה

קובץ:Bahad 8 Wingate (10).jpg
קובץ:Bahad 8 Wingate (8).jpg
קובץ:Bahad 8 Wingate (2).jpg
קובץ:Bahad 8 Wingate (1).jpg
קובץ:Bahad 8 Wingate (7).jpg
קובץ:Bahad 8 Wingate (6).jpg
קובץ:Bahad 8 Wingate (11).jpg
קובץ:Bahad 8 Wingate (9).jpg
קובץ:Bahad 8 Wingate (4).jpg
קובץ:Bahad 8 Wingate (5).jpg
קובץ:Bahad 8 Wingate (3).jpg


## קישורים חיצוניים
* מערך הכושר הקרבי באתר צה"ל
* מאגר המידע בנושא כושר קרבי, מחלקת הכושר הקרבי
* אליפות צה"ל בכושר קרבי, 1983
*
* 

## הערות שוליים

קטגוריה:קרב מגע
קטגוריה:זרוע היבשה
אדובי גו לייב

**אדובי גו לייב** (באנגלית: **Adobe GoLive**) הייתה תוכנה לבניית אתרי אינטרנט ולעריכת דפי HTML בשיטת WYSIWYG ("מה שאתה רואה זה מה שאתה מקבל"). התוכנה, שפותחה במקור על ידי GoNet Communication, נרכשה על ידי אדובי מערכות ב-1999 ובכך החליפה תוכנה אחרת של אדובי, PageMill. התוכנה הייתה בפיתוח פעיל עד ל-2008, כאשר הוחלט להפסיק את פיתוחה לטובת תוכנת דרימוויבר.

## היסטוריה
תוכנת גו לייב החלה את דרכה ב-1996 כמוצר הדגל של חברת GoNet Communication שישבה באותה עת במנלו פארק שבקליפורניה ובהמבורג שבגרמניה. מאוחר יותר, שינתה החברה את שמה ל-GoLive Systems, וכתוצאה מכך שם התוכנה השתנה ל-**GoLive CyberStudio**.

ב-1999 קנתה אדובי את GoLive Systems, ושינתה את שם התוכנה ל-Adobe GoLive. אדובי קנתה לאחר מכן את חטיבת הפיתוח שישבה בגרמניה על מנת להמשיך ולפתח את המוצר. בעשותה כן, הפסיקה אדובי את הפיתוח של תוכנת Adobe PageMill, שהייתה תוכנת אחרת לעריכת HTML שפותחה על ידי אדובי מ-1994.

במקור, תוכנת CyberStudio על שלוש גרסאותיה פותחה עבור מחשבי מקינטוש בלבד, אך באביב 1999, זמן מה לאחר הרכישה, הוציאה אדובי לאור את גרסה 4.0, הגרסה הראשונה של גו לייב שיכלה לפעול גם על מקינטוש וגם על חלונות.

מאז יציאתה לאור, התחרתה התוכנה בתוכנת דרימוויבר של מקרומדיה, וגרסאותיהן הראשונות יצאו בסמיכות זו לזו. עם הזמן, צברה דרימוויבר נתח שוק רחב יותר, והפכה לתוכנה הדומיננטית בשוק עורכי ה-HTML בשיטת WYSIWYG. לאחר שאדובי רכשה את מקרומדיה ב-2005, החליטה אדובי לשווק מחדש את גו לייב עבור קהל הרוכשים ה"מסורתי" שלה - מעצבים וגרפיקאים, במקום לשווקה כתוכנה מקצועית לבניית אתרי אינטרנט. במסגרת מהלך זה כללה אדובי את גרסת CS2 (גרסה 8) של התוכנה כחלק ממהדורת הפרימיום של "החבילה היצירתית 2" (Creative Suite 2) וכללה בה תמיכה טובה יותר באינטגרציה עם תוכנות עיצוב אחרות של אדובי (למשל פוטושופ). אך עם יציאתה של "החבילה היצירתית 3" (CS3) החליטה אדובי לשנות כיוון, ולכלול במסגרת מהדורת הפרימיום דווקא את דרימוויבר, ולהוציא לאור את גרסתה התשיעית של גו לייב כמוצר עצמאי, שלא כחלק ממותג "החבילה היצירתית".

באפריל 2008 הודיעה אדובי על הפסקת הפיתוח והמכירה של התוכנה לטובת דרימוויבר.

## גרסאות

## קישורים חיצוניים
* האתר הרשמי של התוכנה (מפנה כיום לאתר הרשמי של דרימוויבר)
* מדריכי שימוש ואתרי היסטוריה:
** OReilly Article with GoLive History
** mprove: Adobe GoLive’s Point & Shoot - an interface technique for creating hyperlinks
** Adobe GoLive Tutorials & Resource Site
** GoLive CS2 Tutorials and Reference
** GoLiveCentral - Tutorials & Resources
** Revive GoLive Adobe Forum (קישור ארכיון)
** chronicles from the GoLive era

## הערות שוליים

קטגוריה:עורכי HTML
קטגוריה:כלי פיתוח לווב
גו לייב
קטגוריה:תוכנות שהושקו ב-1996
שחר מילפלדר

**שחר מילפלדר** (נולדה ב־1997) היא חותרת פאראלימפית ישראלית.

## ביוגרפיה
בהיותה בת 15, חלתה מילפלדר בסרטן העצמות, ועל-כן לאחר סדרה של טיפולים וניתוחים נאלצה לעבור הסרה של חלקו השמאלי של האגן, כדי למנוע סיכונים עתידיים לגרורות. היא התנדבה על-מנת להתגייס לצה"ל, וכן שירתה במשך כחמש שנים בתפקיד מדריכה וקצינה בחיל האוויר.

### קריירה ספורטיבית
כנערה, שיחקה כדורסל בליגה הלאומית.

מילפלדר מתאמנת במרכז דניאל עמיחי ללימודי חתירה וימאות עם שותפה לסירה, הספורטאי הפאראלימפי הדרוזי-ישראלי סאלח שאהין, בחתירה. באליפות העולם 2023 הגיעו למקום הראשון, ובאליפות אירופה 2023 הגיעו למקום השישי. באליפות העולם 2024 שנערכה בסרביה הגיעו למקום הרביעי בחתירה זוגית מעורבת, בזמן של 8:15.85 דקות.

במאי 2024 הבטיחו מילפלדר ושאהין את השתתפותם בתחרות חתירה זוגית ב, שם זכו במדליית ארד פאראלימפית משותפת, לאחר שסיימו במקום השלישי בזמן של 8:31.85 דקות.

## קישורים חיצוניים

## הערות שוליים

קטגוריה:חותרות פאראלימפיות ישראליות
קטגוריה:חותרות ישראליות
קטגוריה:חותרים נכים ישראלים
קטגוריה:מדליסטיות פאראלימפיות ישראליות
קטגוריה:זוכי מדליית ארד פאראלימפית מישראל
קטגוריה:ספורטאים ישראלים במשחקים הפאראלימפיים פריז (2024)
קטגוריה:חותרים במשחקים הפאראלימפיים פריז (2024)
קטגוריה:ישראלים שנולדו ב-1997
קטגוריה:ישראליות שנולדו ב-1997
משרד החוץ של איראן

**משרד החוץ של איראן** (בפרסית: **وزارت امور خارجه**) הוא משרד ממשלתי איראני בראשותו של שר החוץ האיראני, שהוא גם חבר בקבינט. בראש המשרד עומד כיום עבאס עראקצ'י.

החלטות מדיניות החוץ מתקבלות במועצה העליונה לביטחון לאומי של איראן, ועל פי בתי המשפט הגבוהים של המנהיג העליון של איראן, עלי ח'אמנאי.

## שרים ופקידים
שר החוץ הראשון של איראן היה מירזא עבד אל-והאב ח'אן, שכיהן בין השנים 1821–1823. ב-25 באוגוסט 2021 מונה חוסיין אמיר-עבדאללהיאן לשר החוץ של איראן, במקומו של מוחמד ג'וואד זריף. לאחר מותו של עבדאללהיאן בהתרסקות מסוקו של נשיא איראן ב-19 במאי 2024, מילא את מקומו עלי באקרי כני.

הפקידים במשרד החוץ נכון לאוגוסט 2024 הם:
* שר החוץ - עבאס עראקצ'י.
* סגן לעניינים פוליטיים - עלי באקרי כני.
* סגן לענייני משפט ועניינים בינלאומיים - רזא נג'פי.
* סגן לענייני דיפלומטיה כלכלית - מהדי ספארי.
* סגן לענייני קונסוליה, פרלמנט ואיראן - עלי רזא ביגדלי.
* סגן לענייני מנהל ופיננסים - מוחמד פתח-עלי.
* דובר וראש המרכז לדיפלומטיה ציבורית ותקשורתית - נאסר כנעאני.
* ראש המרכז למחקרים פוליטיים ובינלאומיים - מוחמד חסן שייח'אולאסלאמי.
* העוזר הבכיר של השר לעניינים פוליטיים מיוחדים - עלי אסגר חאג'י.

## פעילויות המשרד
ב־5 בספטמבר 2013 קיבל המשרד אחראיות על המשא ומתן בנוגע להסכם על תוכנית הגרעין האיראנית, שבוצע בעבר על ידי המועצה העליונה לביטחון לאומי.

### בניין
בניית המשרד הושלמה בשנת 1939.

## הערות שוליים

קטגוריה:איראן: ארגונים ממשלתיים
קטגוריה:איראן: יחסי חוץ
איראן
ג'ורג' דיבה

**ג'ורג' דיבה** (נולד ב-1 ביולי 1998) הוא כדורגלן ישראלי-מרוני המשחק בעמדת הבלם בהפועל חיפה.

## קריירה
דיבה נולד במרג' עיון להורים שהיו חברים בצבא דרום לבנון וכאשר היה בן שנתיים ברח עם משפחתו לישראל בעקבות הנסיגה מרצועת הביטחון והשתקעו בנהריה.

דיבה התחיל לשחק כדורגל בקבוצת הילדים של הפועל מטה אשר ובגיל 18 הצטרף לקבוצת הנוער של מכבי צור שלום. בעונתו הראשונה בקבוצת הנוער השתלב לקבוצה הבוגרת וב-14 באוקטובר 2016 ערך את הופעת הבכורה שלו בקבוצה הבוגרת בהפסד 4-2 להפועל אכסאל. בעונה זו רשם 18 הופעות בקבוצה הבוגרת. ב-28 בספטמבר 2018 הבקיע את שער הבכורה שלו בקריירה בהפסד 2-1 להפועל כפר כנא.

בקיץ  חתם בהפועל עכו מהליגה הלאומית במדיה שיחק שנתיים.

בקיץ  חתם בהפועל תל אביב מליגת העל. ב-18 באוקטובר 2021 ערך את הופעת הבכורה שלו בקבוצה בניצחון 0-1 נגד בית"ר ירושלים. עד ינואר של אותה עונה רשם רק 4 הופעות וב-25 בינואר 2022 חתם במ.ס. אשדוד גם בה מיעט לשחק.

ב-19 בספטמבר 2022 חזר להפועל עכו במדיה שיחק עונה אחת.

ב-20 ביוני 2023 חזר לליגת העל כאשר חתם בהפועל חיפה.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:נהריה: כדורגלנים
קטגוריה:כדורגלני הפועל עכו
קטגוריה:כדורגלני הפועל תל אביב
קטגוריה:כדורגלני מועדון ספורט אשדוד
קטגוריה:כדורגלני הפועל חיפה
קטגוריה:ישראלים ילידי לבנון
קטגוריה:מרונים ישראלים
קטגוריה:מרג' עיון
קטגוריה:ישראלים שנולדו ב-1998
אלישע אלכסנדר

**אלישע אלכסנדר** (נולד ב-15 במאי 1975) הוא אקטיביסט בקהילה הטרנסג'נדרית בישראל, בעבר מייסד ומנכ"ל ארגון מעברים.

## ביוגרפיה
אלכסנדר נולד ב-1975 וגדל ברחובות להורים ילידי ארצות הברית. למד בתיכון ע"ש קציר בעיר ואת שירותו הצבאי עשה ביחידת שיפע"ת של חיל החינוך. בעל תואר ראשון במדעי המחשב מהאוניברסיטה העברית.

## פעילות חברתית
### דראג קינג
אלכסנדר החל להופיע בדמותו של הדראג קינג "שוקי הרזה" לאחר הופעת הדראג קינג הראשונה שראה בחייו במצעד הגאווה בירושלים ב-2004.

קטעים מהופעותיו כשוקי שולבו בסרטים התיעודיים "ירושלים גאה להציג" ששודר בשידורי קשת ו"געוואלד" של הבמאית נטעלי בראון.

בשנת 2006 זכה בתחרות "מלך הדראג הלבנטיני" שהתקיימה בירושלים, ובשנת 2009 היה אחד ממארגני התחרות, כשזו התקיימה בתל אביב.

### בארגוני הקהילה הטרנסית
ב-2009 נבחר אלכסנדר להיות הרכז הראשון של תחום הטרנס במרכז הגאה בגן מאיר. במסגרת פעילותו יזם את מפגשי "טרנס במרכז" לבני ובנות נוער על הקשת הטרנסג'נדרית וקורסי הגנה עצמית לקהילה הטרנסית, והשתתף בדיונים במשרד הבריאות ועם השרה יעל גרמן במטרה להביא לשינוי בנהלים לביצוע ניתוחים להתאמה מגדרית.

ב-2010 היה שותף בהקמת פרויקט גילה להעצמה טרנסית.

ב-2011 היה מיוזמי "מצעד הגאווה הרדיקלי" שצעד במקביל למצעד הגאווה בתל אביב, במחאה על הקמפיין של עיריית תל אביב לקראת המצעד.

ב-2014 יזם אלכסנדר את הקמת ארגון "מעברים" המעניק סיוע פרטני לחברי וחברות הקהילה הטרנסג'נדרית. הוא עמד בראש הארגון במשך 9 השנים הראשונות לקיומו, ובמסגרת תפקידיו הופיע רבות בפני ועדות הכנסת ובתקשורת במטרה לקדם סוגיות הקשורות לקהילה הטרנסג'נדרית. בין היתר היה בין עורכיו של נוהל האגף לבריאות הנפש במשרד הבריאות העוסק בהנגשה תרבותית של שירותי בריאות נפש לאנשים על הקשת הטרנסית, והיה שותף לניסוח נייר העמדה של המשרד בנושא מניעת אובדנות בקהילה הטרנסית. לאחר שפרש מניהול "מעברים" ב-2022 הצטרף אלכסנדר לוועדת הביקורת של הארגון, ומעביר הרצאות וסדנאות בנושא הקהילה הטרנסג'נדרית.

## פרסים ותארים
* ב-2011 נבחר אלכסנדר, לצד אלונה שטרן ולילך בן-דוד, לרשימת "היכל הקהילה - 50 המשפיעים של 2011" של אתר "מאקו גאווה"
* ב-2016 נכלל אלכסנדר ברשימת "40 הלהט"בים המשפיעים בישראל" של אתר "מאקו גאווה".
* ב-2018 הוענק לאלכסנדר אות הוקרה מטעם המרכז הגאה בתל אביב במסגרת חגיגות העשור לפעילותו של המרכז.

## חיים אישיים
אלכסנדר יצא מהארון תחילה כביסקסואלית ולאחר מכן כלסבית. ביום הולדתו ה-30 יצא מהארון כטרנסג'נדר ובהמשך החל לעבור טיפול הורמונלי ושינה את שמו ל"אלישע", ומזדהה כטרנס והומו.

מתגורר בברלין מאז 2024.

## קישורים חיצוניים

* 
* 

## הערות שוליים

קטגוריה:להט"בים ישראלים
קטגוריה:טרנסג'נדרים ישראלים
קטגוריה:מנכ"לי עמותות
קטגוריה:בוגרי תיכון קציר (רחובות)
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1975
קלמן אליעזר פרנקל

הרב **קלמן אליעזר פרנקל** היה עסקן ציבורי מפעילי המזרחי והפועל המזרחי, פובליציסט מחבר ספרים ומו"ל.

## תולדותיו
נולד בשדליץ שבפולין בט"ו אלול, ה'תרנ"ה לאביו אברהם אבא מתלמידי בעל "האבני נזר" (צאצא של רבי אבא חריף מקאליש, נכדם של המגן אברהם והמאור ושמש, והיה גם צאצא לרבי יחיאל מיכל מנמירוב), ולאימו נחמה (ביתו של רבי ישראל סיני זיידנצייג). למד בתלמוד תורה ובישיבה ובשנת ה'תרע"ח נשא את אשתו ברכה אסתר ליכנטשטיין.

היה חבר הוועד הארצי של המזרחי בפולין, ייסד את תנועת צעירי המזרחי וניהל את מרכז המפלגה בין השנים ה'תר"פ-ה'תרפ"ד וסגן יו"ר ועד הקהילה בראדזין.

בחורף ה'תרפ"ד עלה לארץ וניהל מהארץ את מחלקת העלייה והעבודה במרכז בירושלים. אחר כך עבר לתנועת הפועל המזרחי ובהמשך שימש כחבר המועצה הדתית של תל אביב-יפו.

בארץ היה מתלמידיו הקרובים של הראי"ה קוק והיה המעלה על הכתב את דרשות הרב הנאמרות בשבת בשעת רעוא דרעוין, אותם לאחר מכן ערך והדפיס בספר שמועות ראי"ה. במסגרת פעולתו בכתיבה תורנית ופובלציסיטית היה עורכו של כתב העת "הכרם".

## צאצאיו
* בנו, מנחם.
* בתו, נחמה - חתנו משה דוד ישקונר.
* בתו, דינה - חתנו יהושע משה ונגוש.

## חיבוריו
* המזרחי - מהותו וחוקתו ה'תרפ"ו
* אל הקונגרס ה'תרפ"ז
* אנציקלופדיה לבר מצווה
* **[[שמועות ראי"ה]]** מאמריו של הראי"ה קוק, ה'תרצ"ט
* עולת החודש
* באהלי צדיקים
* ספרא חדתא
* לחגים וזמנים
* הכרם (כתב עת)

תשובות הלכתיות ממנו נדפסו בספר "שם עולם" ומאמרים שכתב נדפסו במאספים: שערי תורה, אהל יצחק, תל תלפיות, המאסף (שי"ל בירושלים), הפוסק (שי"ל בתל אביב), ובעיתונים דאר היום, התור, הצופה, היסוד הבוקר ונתיבה.

## קישורים חיצוניים
* רשימת חיבוריו של קלמן אליעזר פרנקל באתר הספרייה הלאומית
* , 
* 
* 
* 

## הערות שוליים

קטגוריה:פעילי תנועת המזרחי
קטגוריה:פעילי הפועל המזרחי
קטגוריה:מחברי ספרות תורנית
קטגוריה:עורכי כתבי עת תורניים
קטגוריה:פובליציסטים ישראלים
קטגוריה:תלמידי הראי"ה קוק
איתי בן חמו

**איתי בן חמו** (נולד ב-6 בפברואר 2002) הוא כדורגלן ישראלי המשחק בעמדת הבלם במכבי תל אביב.

## קריירה
בן חמו התחיל לשחק כדורגל בקבוצת הילדים של הפועל הוד השרון. בגיל 12 הצטרף למכבי פתח תקווה וכעבור שנתיים עבר למכבי תל אביב, שם שימש כקפטן קבוצת הנוער.

בקיץ  הושאל לבית"ר תל אביב בת ים מהליגה הלאומית. ב-26 באוגוסט ערך את הופעת הבכורה שלו בהפסד 1–3 להפועל ראשון לציון. ב-18 באפריל 2022 הבקיע את שער הבכורה שלו בקבוצה בתיקו 2-2 נגד הפועל רעננה. בסיום העונה ירדה בית"ר תל אביב בת ים ובן חמו עזב את המועדון.

בקיץ  חתם בהפועל רמת השרון במדיה שיחק כשנה וחצי.

ב-23 בינואר 2024 חתם בבני סכנין מליגת העל. שבוע לאחר מכן ערך את הופעת הבכורה שלו בקבוצה בניצחון 0-1 נגד מכבי נתניה. ב-9 במאי הבקיע את שער הבכורה שלו בקבוצה בניצחון 1–2 נגד הפועל חיפה.

ב-2025 חזר בן חמו למכבי תל אביב, וחתם על חוזה חדש ל-3 שנים נוספות.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:הוד השרון: כדורגלנים
קטגוריה:כדורגלני מכבי תל אביב
קטגוריה:כדורגלני בית"ר תל אביב בת ים
קטגוריה:כדורגלני הפועל רמת השרון
קטגוריה:כדורגלני בני סכנין
קטגוריה:בוגרי תיכון מוסינזון (הוד השרון)
קטגוריה:ישראלים שנולדו ב-2002
לירן חזן

**לירן חזן** (נולד ב-10 במאי 2006) הוא כדורגלן ישראלי המשחק בעמדת הקשר במכבי פתח תקווה.

## קריירה
חזן התחיל את הקריירה שלו בקבוצת הילדים של הפועל פתח תקווה ממנה עבר לזו של עירוני מודיעין ובגיל 15 הצטרף לקבוצת הנוער של מכבי פתח תקווה.

ב-20 באוגוסט 2023 חתם לשלוש שנים בקבוצה הבוגרת. ב-27 בינואר 2024 ערך את הופעת הבכורה שלו בקבוצה הבוגרת במשחק גביע המדינה נגד מכבי יבנה שבתום 90 דקות הלך להארכה. בהארכה חזן הבקיע צמד שהעלה את פתח תקווה לשלב הבא. ב-31 בינואר 2024 ערך את הופעת הבכורה שלו בליגת העל בניצחון 0-1 נגד הפועל חדרה. חזן כבש בעונה זו 3 שערים כולם במסגרת גביע המדינה שסייעו לקבוצתו לזכות בתואר אחרי 72 שנים.

## תארים
; מכבי עירוני פתח תקווה
*גביע המדינה: 2023/2024

## קישורים חיצוניים

*

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:פתח תקווה: כדורגלנים
קטגוריה:כדורגלני מכבי פתח תקווה
קטגוריה:ישראלים שנולדו ב-2006
ניב יהושע

**ניב יהושע** (נולד ב-28 בינואר 2005) הוא כדורגלן ישראלי המשחק בעמדת הקשר במכבי פתח תקווה.

## קריירה
יהושע התחיל לשחק כדורגל בקבוצת הילדים של הפועל מחנה יהודה ממנה עבר לזו של מכבי תל אביב ובגיל 12 עבר למכבי פתח תקווה. ב-3 בינואר 2024 ערך את הופעת הבכורה שלו בקבוצה הבוגרת בהפסד 3-1 להפועל ירושלים. ב-2 באפריל הבקיע בניצחון 2-4 נגד מכבי תל אביב בהארכה במסגרת רבע גמר גביע המדינה. ב-20 באפריל הבקיע צמד בניצחון 2-4 נגד הפועל תל אביב, שהיו גם שערי הבכורה שלו בקריירה. בסיום העונה זכה עם הקבוצה גביע המדינה שסייעו לקבוצתו לזכות בתואר אחרי 72 שנים.

יהושע נכלל בסגל הנבחרת האולימפית לקראת אולימפיאדת פריז (2024), אולם לא שותף בשום משחק.

באפריל 2025, דווח כי מכבי פתח תקווה הודיעה כי יהושע, חתם על חוזה ארוך טווח במועדון עד לסיום עונת 2028/29.

בנובמבר 2025, פורסם כי הפועל באר שבע התעניינה בהחתמה של יהושוע. זמן קצר לאחר מכן הודיע יו"ר מכבי פתח תקווה אבי לוזון, כי אין לו כוונה למכור את יהושוע היות שהוא רוצה שהוא יעלה את הקבוצה בחזרה לליגת העל תוך שנה אחת.

## חיים אישיים
בדצמבר 2024 פורסם כי הוא בזוגיות עם הזמרת מיקה משה. לומד ב לתואר ראשון בחינוך וחברה, עם התמחות בספורט.

## תארים
; מכבי עירוני פתח תקווה
*גביע המדינה: 2023/2024

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:קריית אונו: כדורגלנים
קטגוריה:כדורגלני מכבי פתח תקווה
קטגוריה:כדורגלנים ישראלים באולימפיאדת פריז (2024)
קטגוריה:בוגרי הקריה האקדמית אונו
קטגוריה:ישראלים שנולדו ב-2005
אנתוני לימבומבה

**אנתוני לימבומבה אקנגו** (בצרפתית: **Anthony Limbombe Ekango**; נולד ב-15 ביולי 1994 במכלן שבבלגיה) הוא כדורגלן בלגי המשחק בעמדת קשר הכנף.

## קריירת מועדונים
לימבומבה גדל במחלקות הנוער של מכלן וראסינג גנק.

ב-6 בספטמבר 2023 חתם על חוזה לשנתיים בספורטקרינג בוורן מליגת המשנה הבלגית.ב-20 ביוני 2025 חתם בעירוני קריית שמונה.

## קריירה בינלאומית
ב-27 במרץ 2018 ערך לימבומבה את הופעת הבכורה שלו בנבחרת בלגיה, בניצחון 4–0 על נבחרת ערב הסעודית במשחק ידידות בו נכנס כמחליף במחצית.

## תארים
;ראסינג גנק
* אליפות בלגיה (1): 2010/2011
* הגביע הבלגי (1): 2012/2013
* הסופר קאפ הבלגי (1): 2011/2012

;קלאב ברוז'
* אליפות בלגיה (1): 2017/2018
* הסופר קאפ הבלגי (1): 2016/2017

## קישורים חיצוניים

## הערות שוליים

קטגוריה:כדורגלנים בלגים
קטגוריה:קשרי כדורגל בלגים
קטגוריה:כדורגלני ראסינג גנק
קטגוריה:כדורגלני לירסה
קטגוריה:כדורגלני ניימכן
קטגוריה:כדורגלני קלאב ברוז'
קטגוריה:כדורגלני נאנט
קטגוריה:כדורגלני סטנדרד לייז'
קטגוריה:כדורגלני אלמיירה סיטי
קטגוריה:כדורגלני ספורטקרינג בוורן
קטגוריה:כדורגלני נבחרת בלגיה
קטגוריה:בלגים שנולדו ב-1994
טרנקוויליטי

ממוזער|left|250px|פנים המודול
**טרנקוויליטי** (באנגלית: **Tranquility**, "שלווה"; ידועה גם בשם **נוד 3**, באנגלית: Node 3) הוא מודול של תחנת החלל הבין-לאומית. המודול שוגר בהצלחה אל תחנת החלל במשימה STS-130 ב-8 בפברואר 2010 על ידי מעבורת החלל אנדוור. הוא מחובר למודול "יוניטי". חברי משלחת מס' 22 לתחנת החלל הבין-לאומית ששהו בתחנת החלל פעלו לשילובו במערכות תחנת החלל.

ביחד עם המודול שוגר מודול נוסף "קופולה".

בעת חיבור "טרנקוויליטי" לתחנת החלל עלה נפח המחיה של התחנה מ-420 מטרים מעוקבים ל-490 מ"ק, גידול של כעשרים אחוזים בנפח המחיה.

## מקור השם
השם המקורי של היחידה היה "נוד 2". באפריל 2009 הסתיימה התחרות פתוחה לקביעת השם. סוניטה ויליאמס הודיעה ששם הנבחר הוא "טרנקוויליטי" לכבור 40 שנים לנחיתה של "אפולו 11" בים השלווה.

## מפרט
המודול נבנה על ידי Thales Alenia Space במפעל שלה בטורינו. הוא היה חלק של הסכם בין נאס"א לבין סוכנות החלל האירופית בהקשר לבניית וניצול של תחנת החלל.

מודול נבנה מאלומיניום ומהווה גליל באורך של כ-6.7 מ' וקוטר 4.48 מ'. משקל המודול הוא 19,000 ק"ג.

מודול כולל מספר תאי עגינה, בתוכו הותקנו מערכות תומכות חיים, מדפי ציוד וציוד נוסף.

## שימוש בתאי עגינה
* Port (שמאלי)
2010–2017 - יחידת מעבר PMA-3

2017 - יחידה Nanoracks Bishop Airlock לשחרור לווייני קיובסאט לחלל
* Starboard (ימני)
2010 - מודול "יוניטי"
* Forward (קדמי)
2015 - מודול לוגיסטי רב תכליתי Leonardo
* Aft (אחורי)
2016 - מודול "Bigelow Expandable Activity Module"
* Nadir
2010 - מודול "קופולה"
* Zenith
פנוי

## קישורים חיצוניים

* על הרמוני באתר סוכנות החלל האירופית
* תיאור באתר היצרן
* תיאור המודול

קטגוריה:ערכים שבהם תבנית בריטניקה אינה מתאימה
קטגוריה:רכיבי תחנת החלל הבין-לאומית
תסמונת קרנס-סייר

**תסמונת קרנס-סייר** (גם: **תסמונת אוקולוקרניוסומטית,** באנגלית: **Kearns–Sayre syndrome (KSS)**) היא  המתאפיינת בפעילות פתולוגית של שרירי העפעפיים ומובילה לפטוזיס ו.

## היסטוריה
השילוב של  (CPEO), מחלת ניוון הרשתית רטיניטיס פיגמנטוזה והפרעות בהולכה לבבית תואר לראשונה בדיווח מקרה של שני מטופלים בשנת 1958 על ידי שני רופאי עיניים, תומאס קרנס (1922–2011) וג'ורג' סייר (1911–1992). מקרה שני פורסם בשנת 1960 וציין תסמינים דומים אצל ילד בן 13. פורסמו מקרים קודמים של חולים עם CPEO שמתו לפתע כתוצאה מהפרעת קצב לב. מקרים אחרים ציינו פיגמנטציה חריגה של הרשתית (מאפיין של רטיניטיס פיגמנטוזה), אך אף אחד מהפרסומים הללו לא תיעד את שלוש הפתולוגיות המתרחשות יחד כתסמונת גנטית. קרנס פרסם מקרה מכונן בשנת 1965 המתאר תשעה מקרים לא קשורים עם שילוב זה של שלושת הבעיות הרפואיות.

## תמונה קלינית
התסמין הראשון של מחלה זו הוא פטוזיס חד צדדי או קושי בפתיחת העפעפיים, שמתקדם בהדרגה לפטוזיס דו צדדי.

## גנטיקה
KSS נגרמת מפגיעה ב-DNA המיטוכונדריאלי (mtDNA) הגורמות למספר תסמינים רפואיים.

mtDNA מועבר אך ורק מהביצית של האם ומורכב מ-37 גנים שנמצאים בכרומוזום המעגלי היחיד באורך של 16,569 זוגות בסיסים. בין אלה, 13 גנים מקודדים לחלבונים של שרשרת הובלת האלקטרונים (בקיצור "ETC"), 22 מקודדים ל-Transfer RNA (tRNA), ושניים מקודדים את תת-היחידות הגדולות והקטנות היוצרות RNA ריבוזומלי (rRNA). 13 החלבונים המעורבים ב-ETC של המיטוכונדריון נחוצים עבור זרחון חמצוני. מוטציות בחלבונים אלו גורמות לפגיעה בייצור האנרגיה על ידי המיטוכונדריה. חוסר אנרגיה תאי זה מתבטא בצורה הכי פשוטה ברקמות המתבססות במידה רבה על חילוף חומרים אירובי.

## אבחון
נוירו-אופטלמולוג מעורב בדרך כלל באבחון וטיפול ב־KSS. אבחנה מבוצעת בהתבסס על ממצאי בדיקה קלינית, בין היתר אופטלמופלגיה שאינה תואמת לסט מסוים של שיתוק עצבי גולגולת (שיתוק העצב השלישי (אוקולומוטורי), שיתוק עצב רביעי, שיתוק עצב שישי). מחקרי הדמיה מבוצעים לעיתים קרובות כדי לשלול פתולוגיות נפוצות יותר במסגרת אבחנה מבדלת.

## טיפול
נכון לשנת 2023 אין טיפול ל-KSS. דווח על מספר תגליות מבטיחות שעשויות לתמוך בפיתוח טיפולים חדשים.

## קישורים חיצוניים

* 

## הערות שוליים

קטגוריה:מחלות עיניים
קרנס-סייר
קופולה (מודול)

[ממוזער|left|250px|מראה המודול מבפנים: האסטרונאוטית האמריקנית [טרייסי קולדוול דייסון|טרייסי קולדוול-דייסון משקיפה על כדור הארץ דרך מודול הקופולה ב-ISS, 2010]]
**קופולה** (באנגלית: **Cupola**, "כיפה") - מודול תוצרת ה-ESA של תחנת החלל הבין-לאומית. המודול שוגר בהצלחה אל תחנת החלל במשימה STS-130 ב-8 בפברואר 2010 על ידי מעבורת החלל אנדוור. הוא מחובר למודול "טרנקוויליטי" והם שוגרו לחלל ביחד.

## אטימולוגיה
מקור השם הוא במילה איטלקית dome שמתארת כיפה (מבנה) בצורה זו.

בגלל צורתו המודול דומה לחלון תא פיקוד של חללית "מילניום פלקון".

## מפרט
במקור המודול נכלל בחוזה בניית חלקי תחנת החלל הבין-לאומית של בואינג. לאחר תחילת התכנון על הפרויקט הכולל, המשך הבניית המודול הוקפאה. חלקים שכבר נבנו (בעיקר חלונות) הועברו לאחסון. בהמשך הפרויקט עבר לסוכנות החלל האירופית.

המודול נבנה על ידי Thales Alenia Space במפעל שלה בטורינו. הוא היה חלק של הסכם בין נאס"א לבין סוכנות החלל האירופית בהקשר לבניית וניצול של תחנת החלל. בניית המודול הסתיימה בשנת 2003. שיגורו נדחה מספר פעמיים. בעקבות הדחיות השתנה צורת העברת המודול לתחנת החלל ומיקום התקנתו.

מודול נבנה מפלדה וכולל מספר חלונות. גובהו של הכיפה מגיע ל-1.5 מ' וקוטרו ל-2.95 מ'. בתוך המודול הותקנו עמדות עבודה לשליטה על זרוע רובוטי קנדארם2.

הפרויקט המקורי כלל זוג יחידות זהות. בניית המודול השני בוטלה.

## שימוש במודול
במהלך השיגור מודול היה מחובר לתא עגינה קדמי של מודול "טרנקוויליטי". במהלך ההתקנה בתחנת החלל הוא הועבר לתא עגינה אחורי.

המודול מנוצל לתצפיות על כדור הארץ, הסביבה ופעולות עם קנדארם2.

לפני הפעלת המודול למטרה זו נוצל חלון קטן במודול "דסטיני" וחלון במודול "זבזדה".

## קישורים חיצוניים

* על קופולה באתר סוכנות החלל האירופית
* תיאור באתר היצרן
* [תיאור המודול באתר [נאס"א]]

קטגוריה:רכיבי תחנת החלל הבין-לאומית
יונינה

**יונינה** הוא השם של הזוג והצמד המוזיקלי יוני ונינה טוקייר.

## סקירה כללית
יוני ונינה טוקייר התחתנו בשנת 2015, וכיום הם הורים לארבעה ילדים ומתגוררים בפרדס חנה. עוד לפני שהשניים הכירו הם התעסקו רבות במוזיקה. לאחר חתונתם, השניים החלו להעלות סרטונים שבועיים לעמוד הפייסבוק שלהם, לרוב בימי חמישי אחר הצהריים, לקראת שבת. שירים שקטים עם נגיעות מקראיות ויהודיות, או יצירות שמתאימות לתקופה ספציפית. בשבוע של פיגוע, למשל, הם ניגנו את "ימים של שקט" של להקת לוֹלה. ביום ירושלים עשו מיקס משעשע בין שירים שעוסקים בעיר בשלל סגנונות - חסידית, לועזית וישראלית. את השירים הם מגישים בהרמוניה קולית, בליווי גיטרה או קלידים.

הפריצה הגדולה שלהם הגיעה כשדמויות וגופים מוכרים שיתפו סרטונים שלהם. הראשונה לעשות זאת הייתה עיריית ירושלים, שיצרה איתם קשר וביקשה אישור לשתף את הסרטון עם שירי העיר בעמוד הפייסבוק העירוני. כעבור שבועיים הצטרף שר החינוך, נפתלי בנט, ושיתף סרטון נוסף שלהם, ולאחר מכן תרמו את חלקם גם עיתונאים.

בשנת 2017 הוציא הצמד את אלבום הבכורה "אמת פשוטה" לאחר שגייס את הכספים למימונו דרך "הדסטארט". באותה שנה הופיעו השניים בפסטיבל "LIVE במוזיאון" בירושלים. בשנת 2019 נבחרו השניים כאחד מ-24 הזוגות היהודים הכי משפיעים של המגזין הפורוורד במהלך מגפת הקורונה קיימו השניים הופעות בזום. השניים מופיעים ברחבי ישראל, ארצות הברית ואירופה, הן בקונצרטים רחבי היקף והן באירועים פרטיים, ובשנת 2021 הופיעו ברחבי ארצות הברית וסיימו במופע בניו ג'רזי ששודר בערוץ JBS האמריקאי. ביוני 2022 הם הוציאו את אלבומם השני "אי שם באמצע", וביום הזיכרון 2023 הופיעו השניים בטקס הממלכתי בגבעת התחמושת וביצעו שם את שירם "דומיה". באותה שנה גם הוציאו השניים את השירים "כי קרוב" ו"מלקטת כוכבים".

## הערות שוליים

קטגוריה:הרכבים מוזיקליים
דקוטה הדרומית (SSN-790)

**USS דקוטה הדרומית (SSN-790)**, היא צוללת תקיפה גרעינית של צי ארצות הברית מסדרת וירג'יניה, שנקראת על שם מדינת דקוטה הדרומית. החוזה לבנייתה הוענק ל-Huntington Ingalls Industries בשיתוף עם חטיבת Electric Boat של ג'נרל דיינמיקס בניופורט ניוז, וירג'יניה ב-22 בדצמבר 2008. צוללת זו היא השביעית מבין צוללות בלוק III אשר תכלול חרטום מתוקן, כולל טכנולוגיה מסוימת של הצוללות הגרעיניות מסדרת אוהיו. טקס הנחת השדרית התקיים ב-4 באפריל 2016. נותנת החסות של הצוללת היא דיני דמפסי, אשתו של הגנרל מרטין דמפסי. טקס ההשקה שלה התקיים ב-14 באוקטובר 2017 בגרוטון, קונטיקט.

## קישורים חיצוניים

## הערות שוליים

קטגוריה:צוללות גרעיניות אמריקאיות
יצחק אקשוטי

**[[חכם]] יצחק אקשוטי** (נפטר י"ח אייר, ה'תרכ"ב) היה מחכמי קושטא.

## תולדות חייו
חכם יצחק אקשוטי נולד לאביו חיים בעיר קושטא בטורקיה.

למד תורה בקושטא אצל חכמי העיר ואצל החכם אליהו עניו. בהמשך הוא נשא לאישה את ביתו של רבו, אך לא נולדו להם ילדים.

בשנת ה'תקצ"ז (1837) החל לשמש רב ודיין בפרבר העיר קושטא, פירי פאשא, שם כיהן במשך 25 שנה. בבית דינו שימשו כדיינים גם החכם יוסף אלפאנדרי וחכם יעקב הלוי.

חכם יצחק אקשוטי נפטר ביום י"ח באייר, ל"ג בעומר, בשנת ה'תרכ"ב (1862).

## תורתו
ספרו **בני ישחק** - המכיל שו"ת ודרשות, יצא לאור בשנת ה'תרמ"ד (1884) בידי אחיו חכם שבתי אקשוטי בירושלים.

## קישורים חיצוניים
* חכם יצחק אקשוטי לקריאה באתר 'החכם היומי'.
* 

## הערות שוליים

קטגוריה:רבנים טורקים
קטגוריה:מחברי ספרי שו"ת
קטגוריה:דיינים
הפיגוע ליד יצהר (1998)

**הפיגוע ליד יצהר** היה פיגוע טרור רצחני שהתרחש ב-4 באוגוסט 1998, בו ירו שני מחבלים פלסטינים על רכב סיור שביצע פטרול סביב היישוב יצהר, ורצחו את שני יושבי הרכב, הראל בן נון ושלמה ליבמן.

## הפיגוע
בבוקרו של 4 באוגוסט 1998, יצאו הראל בן נון בן ה-20 ושלמה ליבמן בן ה-24, תושבי יצהר, לפטרול בדרך עפר היקפית סביב היישוב, כשני ק"מ מצפון ליישוב, במסגרת עבודתם באבטחת היישוב. סמוך לשעה 11.30 שני מחבלים חמושים ברובי קלצ'ניקוב שארבו להם, פתחו לעברם באש ורצחו אותם. לאחר הירי ניגשו המחבלים אל הג'יפ, השליכו ממנו את גופות הנרצחים וביצעו וידוא הריגה מטווח קרוב. הם לקחו מהג'יפ את כלי הנשק היחיד בו, שהיה בידי ליבמן.

## לאחר הפיגוע
אחד ממבצעי הפיגוע היה ח'וילד רמצ'אן מהכפר תל. הוא נידון לשני מאסרי עולם, שוחרר בעסקת שליט לרצועת עזה, ונהרג בתקיפה ישראלית בקרב רפיח ב-2024.

על שמו של שלמה ליבמן נקרא אחיינו אליקים שלמה ליבמן, שנרצח בטבח בפסטיבל הנובה במסגרת טבח שבעה באוקטובר.

## קישורים חיצוניים
* 

## הערות שוליים

קטגוריה:פיגועי ירי
קטגוריה:טרור פלסטיני
קטגוריה:1998 בישראל
קטגוריה:יצהר
היינץ היידריך

**היינץ זיגפריד היידריך** (29 בספטמבר 1905 – 19 בנובמבר 1944) היה אחיו של פושע המלחמה הנאצי ריינהרד היידריך. לאחר מות אחיו בהתנקשות ביוני 1942, התוודע למעשים האיומים להם היה אחראי והתנער ממנו. בעקבות גילויים אלה סייע ליהודים במהלך השואה.

## ראשית חייו
היידריך נולד בהַאלֶה על נהר זאלֶה למלחין ריצ'רד ברונו היידריך, פרוטסטנטי, ולאשתו אליזבת אנה מריה עמליה קרנץ, קתולית. אביה היה מנהל הקונסרבטוריון המלכותי של דרזדן.

משפחתו של היידריך החזיקה במעמד חברתי גבוה ובאמצעים כספיים ניכרים. אביהם, ריצ'רד ברונו היידריך, היה זמר אופרה, מייסד קונסרבטוריון למוזיקה בהאלה וחינך את שלושת ילדיו לפטריוטיות גרמנית.

## קריירה באֶס אֶס
היידריך היה אובר-שטורמפיהרר (סגן) באס אס, עיתונאי ומוציא לאור של עיתון החיילים, "Die Panzerfaust". בתחילה היה מעריץ נלהב של אדולף היטלר. אך תפנית חדה בתפיסת עולמו חלה לאחר ההלוויה הממלכתית של אחיו ריינהרד בברלין ביוני 1942, אז קיבל היינץ חבילה גדולה שהכילה את תיקי אחיו, ששוחררה מלוקר שלו במטה הגסטפו. היינץ הסתגר בחדרו עם המסמכים. למחרת בבוקר הבחינה אשתו שבעלה ישב כל הלילה ועיין בשקידה במסמכים, כמו כן שרף חלק מהם.

היידריך, שהיה בחופשה מהצבא לא הצליח לנהל שיחה עם אשתו ולדבריה והיה שרוי בהלם מוחלט ומצב נפשי קשה. המסמכים בחבילה היו ככל הנראה תיקים אישיים של ריינהרד היידריך, מהם הבין היינץ לראשונה את סדרי הגודל של ההשמדה השיטתית של היהודים, הפתרון הסופי. לאחר מכן, היינץ גמר אומר בליבו לסייע ליהודים להימלט מצפורני הנאצים על ידי זיוף תעודות זהות והדפסתם בבתי הדפוס של "Die Panzerfaust".

## התאבדותו
כאשר בנובמבר 1944 ועדה כלכלית בראשות פרקליט מדינה חקרה את מערכת ה-"Die Panzerfaust", היינץ חשש שנחשף וירה בעצמו כדי להגן על משפחתו מפני הגסטפו שייתכן מחשש שישלמו גם הם על חלקו בסיוע ליהודים. בפועל, עורך הדין לא ידע דבר על הזיופים, ורק ניסה לברר את הסיבה למחסור באספקת נייר. אולם לדברי אחיינו היידר, היידריך התאבד בגלל תיק צבאי תלוי ועומד נגדו בגין גניבה ושחיתות.

## משפחתו
להיינץ היידריך היו חמישה ילדים. בנו הבכור פיטר, (1931–2000), היה זמר קברט גרמני ידוע, וכתב ספר על ילדותו, אביו ודודו. בספר מתאר פיטר כיצד, כנער, הוא נהנה מהתהילה של היותו אחיינו של ריינהרד היידריך. בתקופת הילדות הוא חשב על דודו כספורטאי מצליח ומוזיקאי רגיש. בפראג, הבחין שדודו הפך ל"גדול". פיטר הפיק תועלת רבה מהיותו אחיינו של היידריך. גם לאחר המלחמה עדיין חש גאווה מסוימת ביחסים המשפחתיים, אם כי לא כל כך בגלוי. אבל לבסוף נאלץ להודות שריינהרד היידריך היה אדם רשע ומתועב, שהיה מהמעורבים הבולטים בשואת יהודי אירופה ובפשעים אחרים. פיטר נפטר ב-22 בנובמבר 2000, לאחר מחלה ממושכת.

## ראו גם
* אלברט גרינג, אחיו הצעיר האנטי-נאצי של הרמן גרינג

## הערות שוליים

קטגוריה:מצילים בשואה
קטגוריה:מתאבדים: אנשי צבא גרמנים
קטגוריה:גרמנים שנולדו ב-1905
קטגוריה:גרמנים שנפטרו ב-1944
ז'אן-פייר בלנשאר

**ז'אן-פייר בלנשאר** (בצרפתית: **Jean-Pierre Blanchard**; 4 ביולי 1753 – 7 במרץ 1809) נודע בעיקר כאחד החלוצים הראשונים בתחום התעופה, אשר התמחה בבניית כדורים פורחים ומצנחים ובניסיונות התעופה שביצע עמם, שכללו את הטיסה המתועדת הראשונה מעל תעלת למאנש.

## שנותיו המוקדמות
בלנשאר נולד בכפר לס אנדליס  שבצרפת. כבר מילדותו גילה בלנשאר משיכה לתעלולים והמצאות שונות כאשר בתור נער בנה מעין מלכודת עכברים עם אקדח, גרסה לוולוסיפד (מעין אופניים מוקדמים), ובהמשך אף בנה מערכת שאיבה הידראולית שהזרימה מים לגובה של 122 מטר לטירת שאטו גיילרד  שחלשה על הכפר.

במהלך שנות ה־70 ערך ניסיונות לפתח כלי תעופה שונים אותם תכנן להניע באמצעות משוטים שיחתרו באוויר ומערכת היגוי, ניסיונות שלא עלו בהצלחה.

## ניסיונות תעופה ראשוניים
בלנשאר נודע בעיקר בזכות ניסיונות התעופה החלוציים שלו בכדורים פורחים. בעקבות צפייה בהדגמת פעולתו של כדור פורח ממולא אויר חם על ידי האחים מונגולפייה, שהתבצעה באנונה  שבצרפת ב-1783.

ב-2 במרץ 1784, בפריס, ערך בלנשאר את ניסיון התעופה הראשון שלו בכדור פורח שבנה בעצמו.

## חציית תעלת למאנש והמשך פעילותו
ב-7 בינואר 1785 ביצע בלנשאר יחד עם ד"ר ג'והן ג'פריז, רופא אמריקני, את הטיסה המתועדת הראשונה בהיסטוריה מעל תעלת למאנש בכדור פורח ממולא מימן. השניים המריאו מדובר שבאנגליה וטסו מעל התעלה האנגלית במשך כשעתיים וחצי, כשהם נוחתים לבסוף ביער פלמור סמוך לקאלה הצרפתית. במהלך הטיסה נאלצו השניים להשליך את כל המטען, למעט חבילת דואר, שהפכה בכך לדואר האווירי הבין-לאומי הראשון שהועבר בהצלחה.

באותה שנה הדגים בלנשאר את השימוש המוצלח הראשון במצנח, כאשר הצניח מתוך הסל של הכדור הפורח כלב קטן שנחת בהצלחה על הקרקע.

בהמשך ביצע בעצמו ניסיונות צניחה מוצלחים, אם כי באחד המקרים נאלץ לבצע צניחת חירום מתוך כדור פורח בשל התלקחות המימן שבתוכו. כמו כן ניסה ללא הצלחה להשתמש במפרשים על גבי הכדור הפורח על מנת לשפר את הניווט ולתת להם כוח דחף ומהירות אופקית.

ב-9 בינואר 1793 ביצע בלנשאר את הטיסה הראשונה בכדור פורח בצפון אמריקה. באותו יום המריא מחצר בית הסוהר ע"ש ג'ורג' וושינגטון בפילדלפיה ונחת בניו ג'רזי. טיסה זו נצפתה על ידי הנשיא ג'ורג' וושינגטון שהתרשם עמוקות.

לאחר מכן חזר בלנשאר לאירופה וערך הדגמות נוספות של טיסה בכדורים פורחים בעזרת אשתו, מרי, שלמדה אף היא להטיס כדור פורח. ההדגמות התבצעו בגרמניה, בלגיה, פולין והולנד.

### חיים אישיים ומותו
בלנשאר התחתן עם מארי מדלן-סופי ארמנט (הידועה יותר בשם סופי בלנשאר) בשנת 1804.

ב-20 בפברואר 1808 בזמן טיסה מעל האג, חטף בלנשאר התקף לב ונפל מהכדור מגובה של למעלה מ-15 מטר. הוא נפצע קשה ולא הצליח להתאושש מהנפילה. ב-7 במרץ 1809, כשנה לאחר התאונה, מת מפצעיו.

אלמנתו, סופי בלנשאר, המשיכה לפרנס את עצמה בהמראות מכדורים פורחים עד שנהרגה גם היא בתאונת תעופה ב-1819.

## קישורים חיצוניים
* ז'אן-פייר בלנשאר, The Lighter-Than-Air Society
*

* 

קטגוריה:טייסים צרפתים
קטגוריה:חלוצי התעופה
קטגוריה:הרוגי תאונות
חוק לימוד עזרה ראשונה והחזקת מכשירי החייאה וערכות עזרה ראשונה בבתי ספר

**חוק לימוד עזרה ראשונה והחזקת מכשירי החייאה וערכות עזרה ראשונה בבתי ספר, התשס״א–2001** אושר בשנת 2001, ומטרתו מוצגת בסעיף 1 שלו: "חוק זה נועד לקבוע חובת החזקת מכשירי החייאה וערכות עזרה ראשונה בבתי ספר ולהקנות לעובדי חינוך ולתלמידים מיומנויות יסוד בעזרה ראשונה, ובכך לתרום להצלת חיים ולהגביר את המודעות לערך של קדושת החיים".

## היסטוריה חקיקתית

הצעת החוק הוגשה על ידי קבוצה של חברי כנסת. דברי ההסבר להצעת החוק הציגו את מטרתה:

חוק לימוד עזרה ראשונה בבתי ספר, התשס"א-2001, אושר בכנסת ב-25 ביולי 2001, ונקבע בו שתחילתו בתום שישה חודשים מיום פרסומו, כלומר ב-7 בפברואר 2002.

הנוסח שאושר עסק רק בעזרה ראשונה. בשנת 2008 אושר חוק הצבת מכשירי החייאה במקומות ציבוריים, המחייב הצבת דפיברילטור חיצוני אוטומטי במקומות ציבוריים, אך מטעמי תקציב לא נכללו בתי ספר ברשימת המקומות הציבוריים המופיעה בו. לאחר פנייתה של לימור הירשבנד, שהקימה את עמותת "הלב של בר" לאחר שבתה בת ה-15 נפטרה מדום לב בבית הספר, הציעו חברי הכנסת יעקב מרגי ואחמד טיבי להחיל חובה זו גם בבתי ספר, והדבר נעשה בתיקון לחוק לימוד עזרה ראשונה בבתי ספר, ששמו שונה לשם הנוכחי, חוק לימוד עזרה ראשונה והחזקת מכשירי החייאה וערכות עזרה ראשונה בבתי ספר, התשס"א–2001.

## הוראות החוק
לעובדי חינוך ולתלמידים יוקנה ידע עיוני ומעשי בעזרה ראשונה על פי תוכנית שיכין שר החינוך, בהתייעצות עם שר הבריאות.

בבית ספר שבו לומדים יותר מ־500 תלמידים יש להציב דפיברילטור חיצוני אוטומטי אחד לפחות במקום מרכזי ונגיש.

בבית ספר יש להציב ערכת עזרה ראשונה אחת לפחות.

החוק קובע שהוא יוחל בהדרגה החל בשנת הלימודים ה'תשס"ב, על בתי ספר על פי קביעת שר החינוך, ובלבד שהחלתו תושלם לא יאוחר מתחילת שנת הלימודים ה'תשס"ה.

פרטי מימוש החוק נקבעו ב.

## יישום החוק
בהתאם להוראות החוק פורסם חוזר מנכ"ל של מנכ"ל משרד החינוך, הקובע שלתלמידי כיתה י' יינתנו 10 שעות הדרכה בעזרה ראשונה. ההדרכה ניתנת על ידי ספקים שנבחרים במכרז. בשנת 2003 נתן מגן דוד אדום הדרכה כזו ל-16 אלף תלמידים.

## קישורים חיצוניים
* 
* 
* 

## הערות שוליים

קטגוריה:הכנסת החמש עשרה: חקיקה
קטגוריה:ישראל: חקיקת בריאות ורפואה
קטגוריה:ישראל: חוקי חינוך
Train of Consequences

"**Train of Consequences**" הוא שיר של להקת ההבי מטאל האמריקאית מגאדת'. השיר יצא לאור כסינגל הראשון מתוך אלבום האולפן השישי של הלהקה, Youthanasia, בנובמבר 1994. השיר נכלל מאוחר יותר באלבומי האוסף של מגאדת' Capitol Punishment: The Megadeth Years, Greatest Hits: Back to the Start, Warchest ו-Anthology: Set the World Afire.

## שחרור וקבלה
הסינגל המסחרי יצא רק בבריטניה, אוסטרליה, הולנד ויפן, אולם השיר יצא כסינגל שיווקי להשמעות מורחבות ולרדיו בארצות הברית. בביקורת על האלבום, Allmusic אמר כי "למרבה הצער, הם זנחו כמה מהאלמנטים הניסיוניים והמתקדמים יותר במוזיקה שלהם, אבל אלה כמעט ולא מתפספסים בריפים של ג'קהאמר של שירים כמו "Train of Consequences". על פי אתר WeLoveMetal.com, השיר הוא שיר בהשראת הימורים המספר על ההשפעות השליליות של ההימורים על האדם והחברה. בביקורת על האלבום על ידי בילבורד, עם השיר "Train of Consequences", מגאדת' סיפקה "סימן מסחרי אגרסיבי של רייג' 'נ' רול לאפקט חזק".

## קליפ
הקליפ לשיר "Train of Consequences" היה הקליפ ה-26 המושמע ביותר ב-MTV על פי גיליון מ-24 בדצמבר 1994 של מגזין בילבורד.

## קישורים חיצוניים

## הערות שוליים

קטגוריה:שירי מגאדת'
קטגוריה:שירים באנגלית
קטגוריה:שירים על מוות
קטגוריה:סינגלים בהוצאת קפיטול רקורדס
אורלנדו פרייד

**אורלנדו פרייד** (באנגלית: **Orlando Pride**) הוא מועדון כדורגל נשים מאורלנדו, פלורידה, ארצות הברית. 

הקבוצה הצטרפה לליגת כדורגל הנשים הלאומית בעונת 2016, והפכה לקבוצה העשירית שצורפה לליגה. היא משחקת את משחקי הבית שלה באצטדיון אקספלוריה שבמרכז אורלנדו.

## היסטוריה
אורלנדו פרייד נכנסה לליגת כדורגל הנשים הלאומית (NWSL) ב-2016, תחת הזיכיון של אורלנדו סיטי. בהנהגת מאמן נבחרת ארצות הברית לשעבר טום סרמני, הקבוצה נכנסה בתנופה לליגה, ורכשה שחקניות בולטות כמו אלכס מורגן וקיילין קייל. למרות עונת ראשונה מאתגרת בה סיימה הקבוצה במקום התשיעי, הסגל של אורלנדו המשיך להתחזק, בדגש על צירופה של הכוכבת הברזילאית מרטה ויירה דה סילבה בשנת 2017. באותה עונה, הקבוצה העפילה לפלייאוף הראשון בהיסטוריה שלה, לאחר סיימה את העונה הסדירה במקום השלישי. עם זאת, לאחר שעונת 2018 הייתה מאכזבת, דרכיהם של סרמני ואורלנדו נפרדו.

בשנת 2019, מארק סקינר נכנס לתפקיד המאמן הראשי, והוביל עידן חדש באורלנדו. הקבוצה המשיכה להתקדם גם על המגרש וגם מחוצה לו, כשהשיא הוא תוכניות למתקן אימונים ייעודי בפארק סילבן לייק, שעתיד להפוך למתקן האימונים הראשון אי פעם בשימוש בלעדי על ידי קבוצת נשים ב-NWSL. ב-2021 נמכר הזיכיון, ובתוכו אורלנדו פרייד, לזיגי ומארק ווילף, הבעלים של מינסוטה ויקינגס מה-NFL. שווי העסקה הכולל של נאמד ב-400–450 מיליון דולר.

## קישורים חיצוניים
* 

קטגוריה:קבוצות כדורגל נשים אמריקאיות
קטגוריה:אורלנדו: מועדוני ספורט
קטגוריה:קבוצות כדורגל שהוקמו ב-2015
ראסווט

שמאל|ממוזער|300px|מודול "ראסווט" לאחר חיבור לתחנת החלל
**ראסווט** (ברוסית:**Рассвет **, שחר) -  מודול של תחנת החלל הבין-לאומית שנבנה ברוסיה. הוא נבנה על ידי תאגיד הטילים והחלל אנרגיה בהזמנת רוסקוסמוס. מודול שוגר לחלל בשנת 2010 בעזרת מעבורת חלל. הוא חובר למודול "זאריה" של תחנת החלל הבין-לאומית .

## תיאור המודול
שמאל|ממוזער|300px|תיאור מערכות המודול
מודול נבנה על ידי תאגיד הטילים והחלל אנרגיה בהתאם למפרט של רוסקוסמוס. הוא מיועד לעגינה של חלליות מדגם פרוגרס או סויוז. כמו כן מודול כולל מנעול אוויר ליציאה מתחנת החלל לפעילות חוץ רכבית. מודול נבנה מפלדה ואלומיניום. אורכו 6.0 מ' וקוטר עד 2.2 מ'.  הנפח הפנימי הוא כ-17.4 מ"ק. בבנייתו נלקחו בחשבון לקחים מבנייה וניצול של מודול "פירס".

השם המקורי של המודול היה MIM-1 (מודול מחקר קטן, Малый исследовательский модуль). הוא קיבל את שמו הנוכחי בשנת 2010 זמן קצר לפני שיגורו.

בהתאם לחוזה שהיה קיים בין רוסקוסמוס לבין נאס"א לרוסים הייתה אפשרות לשגר מטען לתחנת החלל בעזרת מעבורת חלל. בשנת 2010 תקופת שירות של מעבורות חלל הייתה קרובה לסיום ולכן הוסכם לנצל משימה STS-132 למטרה זו.

לאחר סיום בניית המודול הוא הועבר לארצות הברית והוצב בתא המטען של המעבורת.

ב-18 במאי 2010 הוא חובר למודול "זאריה". צוות משלחת מס' 23 החל בקליטת המודול ושילובו במערכות תחנת החלל.

ב-29 ביוני 2010 חללית סויוז TMA-19 שהייתה מחוברת למודול "זבזדה" התנתקה ממנו וחוברה בהצלחה למודול החדש. מאז מודול מנוצל לחיבור חלליות מאוישות רבות.

במודול הותקנה מערכת מתקדמת לטיפול במים.

ביחד עם המודול שוגרה יחידה ליציאת צוות לחלל לפעילות חוץ רכבית. בשנת 2023 היא הועברה למודול "נאוקה. באותה תקופה הועבר למודול "נאוקה" מחליף חום.

על המודול מותקנת יחידה רזרבית של זרוע רובוטי ERA שנבנה בסוכנות החלל האירופית.

אחריות על פעילות המודול הייתה עד לשנת 2021. היא הוארכה עד לשנת 2024.

## קישורים חיצוניים

* [תיאור המודול באתר [נאס"א]]
* תיאור המודול
* תיאור המודול 

קטגוריה:רכיבי תחנת החלל הבין-לאומית
לוס אנג'לס סול

**לוס אנג'לס סול** (באנגלית: **Los Angeles Sol**) היה מועדון כדורגל נשים מקרסון, קליפורניה, ארצות הברית.

הקבוצה נוסדה ב-2007 והצטרפה לליגת ה-WPS בעונתה הראשונה ב-2009. לאחר עונה אחת בלבד, הפסיקה לוס אנג'לס סול את פעילותה והקבוצה פורקה. את משחקי הבית שלה היא שיחקה בהום דיפו סנטר שבקרסון.

## היסטוריה
כשהוחלט על הקמת ליגת כדורגל מקצוענית לנשים, נחשבה לוס אנג'לס סול לאחד הזכייניות הבולטות. הקבוצה, שהוקמה ב-2007, התהדרה בשחקניות בינלאומיות מוכשרות כמו איה מיאמה ומרטה ואמריקאיות בולטות כמו אלי ואגנר ושאנון בוקס. בעונת הפתיחה שלה ב-2009 היא הציגה דומיננטיות מוחלטת, שכללה רצף של 11 משחקים ללא הפסד, 41 נקודות, הפרש שערים בולט וסיום במקום הראשון בליגה בתום העונה הסדירה. למרות הקמפיין המרשים שלה בעונה הרגילה, הקבוצה הפסידה 0–1 בגמר הפלייאוף לסקיי בלו משער של הת'ר או'ריילי.

בעקבות האכזבה מאובדן האליפות, קבוצת הבעלות החליטה לוותר על המניות שלה ולהחזיר אותן ל-WPS. למרות המאמצים להבטיח בעלות חדשה, הליגה נכשלה במשימה - מה שהוביל בסופו של דבר לפירוק הקבוצה בינואר 2010. כל שחקניות הקבוצה שוחררו, וההזכויות עליהן הועמדו לבחירה בדראפט מיוחד שנערך חודש אחר כך.

## קישורים חיצוניים
* 

## הערות שוליים

קטגוריה:קבוצות כדורגל נשים אמריקאיות
סול
קטגוריה:קבוצות כדורגל שהוקמו ב-2007
קטגוריה:קבוצות כדורגל שהתפרקו
ביאנקה שטיחטר

**ביאנקה שטיחטר** (בהולנדית: **Bianca Stigter**)**, ליידי מקווין** היא במאית קולנוע הולנדית מאמסטרדם. היא ביימה את הסרט "שלוש דקות: הארכה" (*Three Minutes: A Lengthening*).

היא נשואה לבמאי סטיב מקווין והייתה מפיקה שותפה בסרטיו "אלמנות" ו-12 שנים של עבדות.

## סרטים
סרטה של שטיחטר *Three Minutes: A Lengthening* מנתח סרט ביתי קצר שצולם בנאשיילסק שבפולין ב-1938. הצילומים משמעותיים מכיוון ש-3,000 מתוך 7,000 תושביה של העיירה נסיילסק היו יהודים ורק כ-100 מאותם תושבים שרדו את השואה. עריכת הצילומים של שטיחטר פועלת להארכת זמן המסך שלו מ-3 דקות ל-69 דקות, תוך שהיא מעלה שאלות על הדמויות וגורלן. הסרט מסופר על ידי הלנה בונהם קרטר. הסרט נכתב בשיתוף גלן קורץ, שלדבריו "אלה כנראה התמונות היחידות של הקהילה הזו לפני שהושמדה, וכמעט בוודאות התמונות היחידות הקיימות של רבים מהאנשים, במיוחד הילדים המופיעים בה. הרגשתי את תחושת האחריות האדירה הזו לזכרם". הסרט זכה בפרס יד ושם למצוינות קולנועית בסרט תיעודי על השואה.

שטיחטר היא הכותבת של הסרט התיעודי "עיר כבושה" משנת 2023, המתמקד בכיבוש הנאצי של אמסטרדם מ-1940 עד 1945. הסרט מבוסס על ספר ההיסטוריה המאויר שלה, אטלס של עיר כבושה, אמסטרדם 1940–1945.

## קישורים חיצוניים

## הערות שוליים

קטגוריה:במאיות קולנוע הולנדיות
קטגוריה:אמסטרדם: אישים
אדוארד ארנהולד

**אדוארד ארנהולד** (בגרמנית: **Eduard Arnhold**; 10 ביוני 1849 - 10 באוגוסט 1925) היה איל הון, תורם ונדבן לתחום האמנות ואספן אמנות יהודי גרמני.

## ביוגרפיה
נולד בדסאו שבגרמניה, אחד משמונה ילדיהם של הרופא אדולף ארנהולד (1808–1876) ומתילדה לבית כהן (1826–1905).

ארנהולד עלה לגדולה בעסקי סחר הפחם והצליח לרכז חלק ניכר מסחר הפחם בברלין. הוא כיהן גם בתפקידי ניהול בכירים כמו יו"ר דירקטוריון הרכבת התחתית של ברלין  ודרזדנר בנק . בשל הישגיו הכלכליים, מינה אותו הקיסר וילהלם השני ב-1913 כחבר הבית העליון , של הלנדטאג הפרוסי . יחד עם הבנקאי ואספן האמנות ג'יימס זימון  והבנקאי לאופולד קופל, אף הם יהודים-גרמנים, היה מהתומכים המייסדים של "אגודת הקייזר וילהלם" למדע.

ארנהולד היה אספן אמנות נלהב וביתו ברחוב רגנטנשטראסה 19 בברלין  הכיל גלריה פרטית. בין האמנים שאת יצירותיהם אסף היו מקס ליברמן, ארנולד בקלין, אדולף פון מנצל, הפסל הפרוסי לואיס טואיון  ואמני אימפרסיוניזם צרפתיים. הוא התיידד עם אמנים רבים. ארנהולד רכש גם את וילה בלאג'ו  בפייזולה  שבה שהה בעבר ארנולד בקלין, למטרות קיט.

מלבד אוסף האמנות הפרטי שלו, היה ארנהולד נדבן ותורם נכבד לאמנות. הוא תרם סכומי כסף להשגת יצירות מרכזיות לגלריות הלאומיות בברלין ובמינכן. ב-1913 הוא תרם את וילה מאסימו  ברומא כדי להקים בה מוסד תרבות. עד היום וילה מאסימו משמשת כמרכז לאמנים גרמנים זוכי מלגה. ארנהולד תרם גם לעמותות סיוע וארגונים חברתיים שונים. כמו כן תמך במוסדות יהודיים: בית החולים היהודי בברלין, אגודת הסיוע של יהודי גרמניה והקהילה היהודית בברלין.

ארנהולד נפטר בגיל 76 בנויהאוז אם שלירזה , כפר קטן על שפת אגם שלירזה  באלפים הבוואריים. הוא הובא לקבורה בברלין וקברו הוכרז 'קבר כבוד של העיר ברלין' .

## קישורים חיצוניים


* Peter von Becker, Berliner Kunstförderer: Eduard Arnhold: Der Magnat als Mäzen, Der Tagesspiegel , 08.08.2015
* Julia Hitz, Gedenkort für jüdisches Sammlerpaar in Berlin, DW, 26.01.2022


קטגוריה:אנשי עסקים יהודים גרמנים
קטגוריה:נדבנים יהודים גרמנים
קטגוריה:אספני אמנות יהודים
קטגוריה:אספני אמנות גרמנים
קטגוריה:חברי הבית העליון של הלנדטאג של פרוסיה
אליפות העולם בהוקי קרח 2026

**אליפות העולם בהוקי קרח 2026** היא טורניר אליפות העולם בהוקי קרח שיתקיים בציריך ובפריבור שבשווייץ בחסות פדרציית ההוקי קרח הבין-לאומית, ותהייה האליפות ה-90 במספר. הטורניר יתחיל ב-15 במאי ויסתיים במשחק הגמר ב-31 במאי 2026.

זו תהייה הפעם ה-11 ששווייץ תארח את אליפות העולם. אירוח האליפות הוענק לשווייץ לאחר שאליפות העולם 2020, אותה הייתה אמורה לארח, בוטלה עקב מגפת הקורונה.

נבחרות בריטניה ואיטליה תשחקנה באליפות לאחר שזכו במקומות הראשונים באליפות העולם דרג 1A ב-2025. בריטניה תחזור לדרג העליון לאחר שנה אחת בלבד של היעדרות, ואיטליה תחזור לאחר היעדרות של 3 שנים. הן תחלפנה את נבחרות צרפת וקזחסטן שסיימו אחרונות באליפות העולם ב-2025 וירדו לדרג 1A.

## אולמות

## שלב הבתים
### בית א'

### בית ב'

## קישורים חיצוניים
* 

## הערות שוליים

2026
קטגוריה:2026 בספורט
קטגוריה:תחרויות ספורט בשווייץ
קטגוריה:ציריך: תחרויות ספורט
קטגוריה:2026 בשווייץ
ארמופולי

**ארמופולי** (ביוונית: **Ερμούπολη**, נקראה גם **ארמופוליס** או **הרמופוליס**), היא בירתו של האי סירוס שביוון. מאז הרפורמה בשלטון המקומי ב-2011, היא חלק מהרשות המשותפת סירוס-ארמופולי, בה היא מהווה מקום מושב העירייה. היא משמשת גם כבירה המנהלתית של דרום הים האגאי. שטח העיר כ-11 קמ"ר ואוכלוסייתה (נכון ל-2021) כ-13,400 נפש.

## היסטוריה
ארמופולי נוסדה במהלך מלחמת העצמאות היוונית בשנות ה-20 של המאה ה-19, כהרחבה לעיירה קיימת **אנו סירוס**, על ידי פליטי מלחמה מאיי יוון אחרים. עד מהרה הפכה למרכז המסחרי והתעשייתי המוביל של יוון כולה, כמו גם לנמל הראשי שלה.

במהלך שנות ה-30 של המאה ה-19 הפכה ארמופולי לעיר בירה, עם סניפי דואר ובנק, מוזיאון, ספרייה, בית משפט השלום, בית ספר ציבורי, מרפאה ועוד. עד שנות ה-60 של המאה ה-19 הוקמו בעיר מבני ציבור בסגנון נאו-קלאסי שתוכננו על ידי אדריכלים מגרמניה ומאיטליה ובהם בית העירייה, תיאטרון אפולו, הספרייה המרכזית ובית החולים. במקביל התפתח נמלה של העיר והפך לנמל שוקק הכולל גם מרכז מסחרי ותעשייתי מודרני. ב-1856 נוסדה בעיר חברת ספינות הקיטור היוונית (.Hellenic Steamship Co). ב-1861 נוסדה בעיר חברת נאוריו (Νεώριο Σύρου), לתיקון וייצור ספינות (ובהמשך גם ייצרה מכוניות), אחת מחברות התעשייה הוותיקות ביותר ביוון. ארמופלי לא הצליחה לעמוד בתחרות מול נמלי היבשה הגדולים שהחלו להתפתח במהירות בפטרס ובפרט בפיראוס ולקראת מפנה המאה העשרים עברה האטה כלכלית, ושגשוגה היחסי נקטע עקב מלחמות המאה ה-20. בעשורים הבאים העיר דעכה, ונשארה המרכז המנהלי של האיים הקיקלאדיים. בסוף המאה ה-20 ותחילת המאה ה-21 השתפרה כלכלת העיר, והיא מתבססת על מגזרי השירותים, התעשייה, החינוך והתיירות.

## קישורים חיצוניים
* 

* אתר האינטרנט של העיר

## הערות שוליים

קטגוריה:האיים הקיקלאדיים
קטגוריה:יוון: ערים